section_heading: Licencije
paragraph_text: Rano u povijesti igre, TSR nije poduzimao pravne mjere protiv manjih izdavača D&D-ovskih materijala, a nekima je čak i izdavao licenciju. Ovaj pristup promijenio se sredinom 1980-ih kada je TSR pokrenuo pravne mjere i pokušao spriječiti druge u izdavanju kompatibilnih materijala. Ovo je naljutilo mnoge ljubitelje igre i druge izdavače. Iako je pokrenuto nekoliko parnica, sve su u konačnici razrješene izvansudskim nagodbama. TSR se i sâm nekoliko puta ogriješio o zakon o autorskim pravima.